Viborger Samler, 1839-04-18
Udenlandske Efterretninger. Frankrig. De den 6te i de Deputeredes Kammer begyndte Debatter over Machinationerne ved de sidste Valg true med at antage en alvorlig Characteer; der tales stærkt om et tilsigtet formeligt Andragende om en parlamentarisk Undersøgelse. J en talrig Forsamling af det venstre Centrums Medlemmer, den 5te om Aftenen hos Hr. Gannervn antoges paa Andragende af Hr. Mathien de la Redorte efter lang Discussion eenstemmigen, at foreslaae Kammeret Forholdsregler til den nøiagtigst mulige Undersøgelse af de ved de sidste Valg stedfundne Omstændigheder; man udtalede tillige den Formodning, at dette Arbeide ville vare saa længe, at man endnu ikke behevede at fatte nogen Beslutning om Præsidentvalget. Den næste Dags Aften erklærede den doctrinaire Deputerede, Hr. Jaubert, i Kammeret, at han ansaae en af Regjeringen ledet Undersøgelse for nødven vendig, og betegnede som Middelet hertil Meddelelsen af en statistisk Oversigt over alle fra Kammerets Opløsning til Valgenes Begyndelse til Communerne uddeelte Understøttelser og Gunstbeviisninger. Dupin og Marquis de Mornay forlangte, at Undersøgelsen ikke maatte gaae ud fra Regjeringen, men være en parlamentarisk, uden at de dog stillede noget Andragende. J et Møde om Aftenen af over 100 Deputerede hos Hr. Odillon Barrot udtalte man sig med stor Forbittrelse over Regjeringens Valgintrigner og besluttede eenstemmigt, at der skulde foreslaaes Kammeret hensigtsmæssige Forholdsregler til at udbrede et tilstrækkeligt Lys over Regjeringens Opførsel ved de sidste Valg. De høist mangelfulde Beretninger i hollandske Blade af 8de, der ere de eneste, vi have, da den directe Post er udebleven, erklære, at der i denne Dags Mode Jntet af den Natur er kommet paa Tale. Derimod hedder det, at Prøvelsen af Fuldmagterne fortsattes som hidtil, indtil Raden kom til Hr. Duvergier de Haurannes Valg, der atter gav Anledning til meget heftige Angreb paa det forrige Ministeriums Fremgangsmaade ved de sidste Valg. For at gjendrive disse Angreb tog den hidtilværende Finantsminister, Hr. Lacave-Laplagne, Ordet og forsvarede sig og sine forrige Colleger deels ved Benægtelse, men deels ogsaa ved den Erklæring, at man umuligt havde kunnet ganske overlade de sidste Valg til Oppositionens Jnflydelse uden at udsætte Lander for Faren af en ny Revolution. Jøvrigt tilføiede han, at de aftraadte Ministre ikke havde den ringeste Lyst til igjen at træde ind i Cabinettet, og at de, for at opnaae dette, allermindst vilde gribe til saadanne Midler, som Modstanderne havde brugt, for at fortrænge dem. Ved Postens Afgang vedvarede Discussionen over Hr. Duvergiers Valg endnu. – Angaaende Gadeopløbene den 7de melder Le Moniteur: "Om Aftenen have talrige Sammenløb atter fundet Sted mellem Portene St. Denis og St. Martin. Et stort Antal stærke Patrouiller af Nationalgarden, Municipalgarden og Linietropperne bleve sendte til dette Punct og have ved deres vedvarende Frem- og Tilbagemarscheren adspredt Folkehobene. Man har især beundret disse skjønne Compagnier af Nationalgarden (!),der ved deres Bistand, tilligemed de tvende andre Vaabenarter, have i kort Tid gjenoprettet Ro og Orden. To til trehundrede Arrestationer ere foretagne til stor Tilfredshed for Jndvaanerne, der i to Dage vare meget foruroligede over Gjentagelsen af disse Scener af Uorden." Saavidt Le Moniteur. Siden skulle endnu flere Personer være hæftede, og Antallet af de siden Torsdagen den 4de til Politiet bragte Jndivider skal beløbe sig til 580, hvoraf dog senere 380 bleve løsladte.